钦定古今图书集成/明伦汇编/官常典/第620卷 > 《蒋之奇天章阁待制知潭州制》前人
## 钦定古今图书集成/明伦汇编/官常典/第620卷 > 《蒋之奇天章阁待制知潭州制》前人

三后在上，遗文在下。炳若云汉，昭回于天。乃眷藏书
之府，因为育材之地。爰登秀杰，以备顾问。虽持节出
使，剖符分忧，一挂名于其间，遂增重于所莅。且使民
见侍从之出，知朝廷之念远也。具官蒋之奇，少以异
材，辅之博学。艺而从政，敏而有功。使之治剧于一方，
固当坐啸以终日。勿谓湖湘之远，在余庭户之间。务
“安斯民，以称朕意。”